《和传国开县丞竹涧韵》
宋代·陈文蔚

随宜适意小轩亭，傍竹临流取次成。
地接园池山迳近，畦分花木四时平。
秋风日有酒杯乐，径石时敲拄杖声。
既有清湾堪钓月，可无一叶小舟横。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。